laion/Wikipedia-Exotic huggingface dataset:
পথে হল দেরী

পথে হল দেরী অগ্রদূত পরিচালিত বাংলা চলচ্চিত্র। এই চলচ্চিত্রটি ৫ ডিসেম্বর ১৯৫৭ সালে অগ্রদূত চিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, ভারতী দেবী এবং অনুপ কুমার। চলচ্চিত্রটির কাহিনীকার প্রতিভা বসু। বাংলা চলচ্চিত্র জগতে এটিই প্রথম রঙিন চলচ্চিত্র। gevacolor পদ্ধতিতে প্রথম এই ছবি শুটিং ফ্রেমবন্দী করা হয়। যদিও বর্তমানে কেবল সাদা কালো প্রিন্ট সংরক্ষিত করে রাখা আছে। উত্তম কুমার - জয়ন্ত সুচিত্রা সেন - মল্লিকা ছবি বিশ্বাস - মল্লিকার ঠাকুরদা ভারতী দেবী - মিস মিত্র চন্দ্রাবতী দেবী - মিসেস চৌধুরী জোহর গাঙ্গুলী - ডা চৌধুরী শ্যাম লাহা - মি মিত্র কমলা মুখার্জি - আরতি অনুপ কুমার শিশির বাতাবয়াল অনিল ভট্টাচার্য মিহির ভট্টাচার্য গোপাল মজুমদার চিত্রা মণ্ডল শোভা সেন সকল গানের সুরকার রবীন চট্টোপাধ্যায়। "Suchitra Sen, the Bengali prima donna, who refused Dadasaheb Phalke award"। hindustantimes.com। সংগ্রহের তারিখ ২০২০-০৫-১৭।  "Ten Bengali films featuring Uttam Kumar and Suchitra Sen that are a must watch"। The Times of India। সংগ্রহের তারিখ ২০২০-০৫-১৭।  "Mahanayika Suchitra Sen remembered on her birth anniversary"। uniindia.com। সংগ্রহের তারিখ ২০২০-০৫-১৭।  "5 songs that prove Gulzar and RD Burman's collaboration meant a hit"। filmfare.com। সংগ্রহের তারিখ ২০২০-০৫-১৭।  "Suchitra Sen, Bengali cinema's 'mahanayika' who remains an enigma"। theprint.in। সংগ্রহের তারিখ ২০২০-০৫-১৭।  "Pathe Holo Deri (1957)"। Indiancine.ma। সংগ্রহের তারিখ ২০২০-০৭-২৭।  ইন্টারনেট মুভি ডেটাবেজে পথে হল দেরী (ইংরেজি)
ওলন্দাজ অ্যান্টিল দ্বীপপুঞ্জের ভাষা

কুরাসাও ও বোনের দ্বীপে পাপিয়ামেন্তু ভাষা প্রধান ভাষা। এটি একটি ক্রেওল ভাষা। পর্তুগিজ ভাষা ও পশ্চিম আফ্রিকান ভাষাসমূহের সাথে ওলন্দাজ ভাষার মিশ্রণে এর উৎপত্তি হয়েছে। পরবর্তীকালে এতে বহু স্পেনীয় ও ইংরেজি শব্দও আত্মীকৃত হয়েছে। কয়েক দশক বিতর্কের পর ২০০৭ সালের মার্চে ওলন্দাজ ভাষার পাশাপাশি ইংরেজি ভাষা এবং পাপিয়ামেন্তু ভাষাকে সরকারি ভাষার স্বীকৃতি দেওয়া হয়েছে। আইনসমূহ ওলন্দাজ ভাষায় লিখিত হলেও সংসদীয় বিতর্কগুলি পাপিয়ামেন্তু বা ইংরেজিতে সম্পন্ন হয়। দক্ষিণ আমেরিকার সন্নিকটে অবস্থিত বলে দ্বীপপুঞ্জটিতে স্পেনীয় ভাষার প্রসার দিন দিন বেড়ে চলেছে। ওলন্দাজ অ্যান্টিল দ্বীপপুঞ্জের ভাষার উপর এথ্‌নোলগ রিপোর্ট
ফরাসি গায়ানার ভাষা

ফরাসি ভাষা ফরাসি গায়ানার সরকারী ভাষা। এখানকার প্রায় তিন-চতুর্থাংশ লোক ফরাসি-ভিত্তিক একটি ক্রেওল ভাষাতে কথা বলেন। ক্রেওলটি প্রায় অর্ধেক লোকের মাতৃভাষা। এছাড়াও এখানে কিছু আদিবাসী আমেরিকান ভাষা প্রচলিত। চীনা ভাষা, হিন্দি ভাষা, এবং ইংরেজি ভাষা-ভিত্তিক একটি ক্রেওল ভাষা আউকান্স ভাষা-তে স্বল্পসংখ্যক লোক কথা বলেন। ফরাসি গায়ানার ভাষার উপর এথ্‌নোলগ রিপোর্ট
ডিজে স্নেক

উইলিয়াম স্যামি ইতিয়েনে গ্রিগাহচিনি, পেশাগতভাবে ডিজে স্নেক নামে পরিচিত, ফ্রাঙ্কো-আলজেরিয়ান সংগীত প্রযোজক এবং ডিজে। ২০১৩ সালের ফেব্রুয়ারিতে তার গান, বার্ড মেশিন ডিপলো'র লেবেল, ম্যাড ডিসেন্টে প্রকাশিত হয়। এরপর ২০১৫ তে তিনি মেজর ল্যাজার এর সাথে তার একক, লিন অন প্রকাশ করেন, যা ব্যবসায়িকভাবে ব্যাপক সফলতা পায়। "Dj Snake"। TomorrowWorld.com। ২ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।  "DJ Snake & Nostradamus – Pop That Pissy"। EDMTunes.com। সংগ্রহের তারিখ ৩১ ডিসেম্বর ২০১৩।  "DJ SNAKE – "I want to make the world dance!""। InTheRedmagazine.com। ৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।  "DJ Snake – The Year of the Snake"। Life and Times। সংগ্রহের তারিখ ২০১৩-১২-৩১।  "On the right track, baby"। Time Out। ৩ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।
স্পিনিন রেকর্ডস

স্পিনিন রেকর্ডস (ইংরেজি : Spinnin' Records) নেদারল্যান্ডে অবস্থিত একটি রেকর্ড লেবেল, যার ২২মিলিয়নেরও অধিক ইউটিউব সাবস্ক্রাইবার এবং ১৩ বিলিয়নেরও বেশি ভিডিও ভিউ রয়েছে। ২০১৭ সালের সেপ্টেম্বরে, ওয়ার্নার মিউজিক গ্রুপ ১০০ মিলিয়ন ডলারে স্পিনিন রেকর্ড এর স্বত্ত্বাধিকার কিনে নেয়। সাবেক ডাচ রেডিও ডিজে ও ব্যাবসায়ী উইলেম ভ্যান কোটেনের সন্তান,এল্কো ভ্যান কোটেন তার বাবার সাথে পাবলিশিং ব্যাবসাতে কর্মরত ছিলেন। ডি গ্রাফ নামের রিদম ইম্পোর্ট এর এক কর্মকর্তার সাথে কোটেন ১৯৯৯ সালে স্পিনিন রেকর্ডস প্রতিষ্ঠা করেন। স্পিনিন এর ওয়ার্নার মিউজিক গ্রুপের সাথে চুক্তির ব্যাপার নিয়ে দ্বিমত থাকায় সহ-প্রতিষ্ঠাতা এল্কো ভ্যান কোটেন স্পিনিন রেকর্ড ছেড়ে দেন, যার ফলশ্রুতিতে গ্রাফ সিইও হয়ে যান। "KSHMR ANNOUNCES HIS OWN DHARMA WORLDWIDE RECORD LABEL"। We Rave You। ১৯ জুন ২০১৭। সংগ্রহের তারিখ ২০ জুন ২০১৭।  "KRYDER'S IMPRINT SOSUMI SAYS GOODBYE WITH THE 100TH RELEASE"। The Groove Cartel। ১ এপ্রিল ২০১৮। সংগ্রহের তারিখ ১ এপ্রিল ২০১৮।  "Spinnin' Records Launches New Subscription Model Titled "Spinnin' Premium""। Your EDM। ২৫ অক্টোবর ২০১৫।  "SPRS Releases & Artists on Beatport"। beatport.com।  "Trap City is here!"। Spinnin' Records। ৪ জুলাই ২০১৭। সংগ্রহের তারিখ ৪ জুলাই ২০১৭।
ওয়ার্নার মিউজিক গ্রুপ

ওয়ার্নার মিউজিক গ্রুপ (সংক্ষেপে:WMG) একটি আমেরিকান বহুজাতিক বিনোদন এবং রেকর্ড লেবেল সংস্থা। এটি "তিনটি বৃহৎ" রেকর্ডিং কোম্পানিগুলির মধ্যে একটি এবং গ্লোবাল মিউজিক শিল্পের তৃতীয় বৃহত্তম কোম্পানি। ইলেক্ট্রা রেকর্ডস, ওয়ার্নার ব্রস. রেকর্ডস ও আটলান্টিক রেকর্ডস এর মত বড় কোম্পানির মালিকানা রয়েছে ওয়ার্নার মিউজিক গ্রুপের। https://www.billboard.com/biz/articles/news/record-labels/8491105/warner-music-group-tops-4-billion-in-revenue-on-strength-of "Warner Music Group"। Fortune। ২০১৯-০২-০৯ তারিখে মূল থেকে আর্কাইভ করা। সংগ্রহের তারিখ ২০১৯-০২-০৮।
হোসে মানুয়েল দিয়াজ

হোসে মানুয়েল 'মানোলো' দিয়াজ ফের্নান্দেজ (জন্ম: ৩০ আগস্ট ১৯৬৮) হলেন একজন সাবেক স্পেনীয় ফুটবল খেলোয়াড়, যিনি তার ক্যারিয়ারে একজন আক্রমনভাগের খেলোয়াড় হিসেবে খেলেছেন। ১৭ ফেব্রুয়ারি ২০১৯ পর্যন্ত হালনাগাদকৃত। "Manolo Díaz: José Manuel Díaz Fernández"। BDFutbol। সংগ্রহের তারিখ ২৩ মার্চ ২০১৬।  "Tercera División (Grupo 7) 2009–10" [Tercera División (Group 7) 2009–10] (Spanish ভাষায়)। Futbolme। সংগ্রহের তারিখ ১৯ মার্চ ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Tercera División (Grupo 7) 2010–11" [Tercera División (Group 7) 2010–11] (Spanish ভাষায়)। Futbolme। সংগ্রহের তারিখ ১৯ মার্চ ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Tercera División (Grupo 7) 2011–12" [Tercera División (Group 7) 2011–12] (Spanish ভাষায়)। Futbolme। সংগ্রহের তারিখ ১৯ মার্চ ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Fase de ascenso a Segunda División B 2011–12" [Promotion phase to Segunda División B 2011–12] (Spanish ভাষায়)। Futbolme। সংগ্রহের তারিখ ১৯ মার্চ ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Manolo Díaz: José Manuel Díaz Fernández"। BDFutbol। সংগ্রহের তারিখ ১৯ মার্চ ২০১৬।  "Manolo Díaz: José Manuel Díaz Fernández"। BDFutbol। সংগ্রহের তারিখ ১৯ মার্চ ২০১৬।  "Manolo Díaz: José Manuel Díaz Fernández"। BDFutbol। সংগ্রহের তারিখ ১৯ মার্চ ২০১৬।  "Manolo Díaz: José Manuel Díaz Fernández"। BDFutbol। সংগ্রহের তারিখ ১৯ মার্চ ২০১৬।  "Manolo Díaz: José Manuel Díaz Fernández"। BDFutbol। সংগ্রহের তারিখ ১৫ নভেম্বর ২০১৮।  বিডিফুটবলে Manolo Díaz (ইংরেজি) BDFutbol-এ Manolo Díaz ম্যানেজার প্রোফাইল Futbolme-এ Manolo Díaz (স্পেনীয়)
আমি কোথায় পাব তারে

আমি কোথায় পাব তারে বাঙালি বাউল সঙ্গীতশিল্পী ও সঙ্গীত রচয়িতা গগন হরকরার লেখা একটি বাউল গান। এই গানের সুর অনুসারে রবীন্দ্রনাথ ঠাকুর এর আমার সোনার বাংলা গানটি রচনা করেন, যা বর্তমানে বাংলাদেশের জাতীয় সঙ্গীত হিসেবে স্বীকৃত। আমি কোথায় পাব তারে, আমার মনের মানুষ যে রে। হারায়ে সেই মানুষে, তার উদ্দেশে দেশ-বিদেশে- আমি দেশ-বিদেশে বেড়াই ঘুরে; কোথায় পাব তারে, আমার মনের মানুষ যে রে।। লাগি সেই হৃদয় শশী, সদা প্রাণ হয় উদাসী, পেলে মন হতো খুশি, দিবা-নিশি দেখিতাম নয়ন ভরে। আমি প্রেমানলে মরছি জ্বলে, নিভাই কেমন করে- মরি হায়, হায় রে- ও তার বিচ্ছেদে প্রাণ কেমন করে (ও রে) দেখনা তোরা হৃদয় চিরে কোথায় পাব তারে, আমার মনের মানুষ যে রে।। দিবো তার তুলনা কি, যার প্রেমে জগত সুখী! হেরিলে জুড়ায় আঁখি, সামান্যে কি দেখিতে পারে তারে! তারে যে দেখেছে সেই মজেছে ছাই দিয়ে সংসারে। মরি হায়, হায় রে- (ও সে) না জানি কুহক জানে অলক্ষ্যে মন চুরি করে, কটাক্ষে মন চুরি করে; কোথায় পাব তারে, আমার মনের মানুষ যে রে।। কুল-মান সব গেলো রে! তবু না পেলাম তারে প্রেমের লেশ নাই অন্তরে, তাইতে মরি দেয় না দেখা সে রে; ও তার বসত কোথায় না জেনে তাই গগন ভেবে মরে- মরি হায়, হায় রে- (ও সে) মানুষের দিশ যদি জানিস কৃপা করে বলে দে রে, আমার সুহৃদ হয়ে বলে দে রে, ব্যথার ব্যথি হয়ে বলে দে রে; কোথায় পাব তারে, আমার মনের মানুষ যে রে।। হারায়ে সেই মানুষে, তার উদ্দেশে দেশ-বিদেশে আমি দেশ-বিদেশে বেড়াই ঘুরে; কোথায় পাব তারে, আমার মনের মানুষ যে রে। আমার সোনার বাংলা বাউল "গগন হরকরার গান নিয়ে অ্যালবাম প্রকাশ"। ঢাকা: বিডিনিউজ২৪.কম। ১৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৪ মে ২০১২।  "দ্যকুষ্টিয়াটাইমস.কম"। ২৭ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১২।  চক্রবর্তী, সন্তোষ (২০০৪)। Studies in Tagore: Critical Essays। আটলান্টিক পাবলিশারস অ্যান্ড ডিস্ট্রিবিউটরস। পৃষ্ঠা 108। আইএসবিএন 9788126903405।  "সংরক্ষণাগারভুক্ত অনুলিপি"। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৯।
ধাত-বাদান

ধাত-বাদান বা ধাত-হামি (বাংলা: "বুনো ছাগলের নারী" ও "অভয়ারণ্যের নারী Sanctuary) ছিলেন একজন আরব হিমিয়ার দেবী। ধাত-বাদান ছিলেন মরুদ্যানের এক প্রকৃতি দেবী। প্রাচীন ইয়েমেন ও ইথিওপিয়ার সর্বত্র গাছ দ্বারা বৃত্তাকারে বেষ্টিত জলকুণ্ডে তাকে পূজা করা হত। John G. R. Forlong , Encyclopedia of Religions, 2008
এতেতে

এতেতে হলেন ইথিওপিয়ার কাফফায় পূজিত উর্বরতার দেবী। তাঁকে ভার্জিন মেরির খ্রিস্টান কাল্টের অঙ্গীভূত করা হয়। কিন্তু সম্ভবত তাঁর সঙ্গে উর্বরতা-সংক্রান্ত একটি প্রাচীন মেয়েলি প্রথার সম্পর্ক রয়েছে। এই প্রথায় মেয়েরা পবিত্র লতাপাতা সংগ্রহ করে নদীতে নিক্ষেপ করে। উৎসবটি আস্তার ইয়ো মারিয়াম (এপিফেনি অফ মেরি) নামে পরিচিত। Encyclopedia of Gods, Michael Jordan, Kyle Cathie Limited, 2002
হুডা সিটি সেন্টার মেট্রো স্টেশন

হুডা সিটি সেন্টার দিল্লি মেট্রোর হলুদ লাইনে অবস্থিত একটি প্রান্তিক মেট্রো স্টেশন। এটি একটি উত্তোলিত স্টেশন এবং ভারতের জাতীয় রাজধানী অঞ্চলের অন্তর্গত গুড়গাঁও শহরে অবস্থিত। কুতুব মিনার-হুডা সিটি সেন্টার করিডরের অংশ হিসেবে ২০০৯ সালের ২১ জুন স্টেশনটি উদ্বোধন করা হয়। হুডা সিটি সেন্টারের মেট্রো স্টেশনে এইচডিএফসি ব্যাংক, ইএস ব্যাংক, স্টেট ব্যাংক অফ ইন্ডিয়া, সিন্ধু ইন্ডিয়ান ব্যাংকের এটিএম পরিষেবা পাওয়া যায়। "Parking_Details"। Delhi Metro Rail।  "Ridership_Details" (পিডিএফ)। Delhi Metro Rail।  "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১০।  "ATM Details"। Delhi Metro Rail।
চাঁদনি চক মেট্রো স্টেশন (দিল্লি)

চাঁদনী চক দিল্লি মেট্রোর হলুদ লাইনের একটি স্টেশন। এটি চাঁদনী চক বাজারের জন্য রেল পরিষেবার কাজ করে এবং লাল কিলার কাছে অবস্থিত। এটি ভারতীয় রেলওয়ের ওল্ড দিল্লি রেলওয়ে স্টেশন থেকে হাঁটা দূরত্ব অবস্থিত। চাঁদনী চক মেট্রো স্টেশনে স্টেট ব্যাংক অফ ইন্ডিয়া এটিএম পরিষেবা প্রদান করে। পাবলিক টয়লেট স্টেশন প্রাঙ্গনে রয়েছে। টিকেট ভেন্ডিং মেশিন এই মেট্রো স্টেশন পাওয়া যায়। গেট নং-১ : চাঁদনী চৌক বাজার ও টাউন হল থেকে প্রবেশ / প্রস্থান। গেট নং ২ এবং ৩ : দিল্লী পাবলিক লাইব্রেরী এবং দিল্লি জংশনের দিকে। গেট নং ৪ : বর্তমানে সংস্কার অধীনে। গেট নং ৫ : শুধুমাত্র প্রবেশের জন্য ব্যবহৃত হয়। "Daily Ridership Jan-2015" (পিডিএফ)। DMRC। ১০ জানুয়ারি ২০১৭ তারিখে মূল (পিডিএফ) থেকে আর্কাইভ করা।  "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৬-২৬।  http://www.delhimetrorail.com/ATM_details.aspx
আনশার

আনশার হচ্ছে একজন আদিম দেবতা। আনশার শব্দের অর্থ সমগ্র স্বর্গ। আনশারের সঙ্গিনী হচ্ছে কিশার যার অর্থ "পুরো পৃথিবী "। তারা লাহামু এবং লাহমুর সন্তান এবং তিয়ামাত ও আপসুর প্রৌপুত্র। তারা স্বর্গের দেবতা, দেবতাদের রাজা আনুর পিতামাতা। নব্য আশারীয় পর্বে আনশারকে আশারীয় সাম্রাজ্যের নামদেবতা আশুরের ভাবা হতো। Sasson, Jack M. (১৯৯৫)। সিভিলাইজেশন অভ দ্যা এনসিয়েন্ট নিয়ার ইস্ট (Volume 3 সংস্করণ)। Scribner। পৃষ্ঠা 1830। আইএসবিএন 978-0684192796।  Luzacs Semitic Text and Translation Series (পিডিএফ) (Vol. XII সংস্করণ)।
আন্তর্জাতিক স্কি ফেডারেশন

আন্তর্জাতিক স্কি ফেডারেশন বিশ্বব্যাপী আন্তর্জাতিক শীতকালীন ক্রীড়ার সর্বোচ্চ পরিচালনা পর্ষদ। এটি ১৯২৪ সালের ২ ফেব্রুয়ারি চেমোনিক্সে প্রতিষ্ঠিত হয়, এর উপর অলিম্পিকের আলপাইন স্কিইং, ক্রস কান্ট্রি স্কিইং, স্কি জাম্পিং, নরডিক কম্বাইন্ড, ফ্রিস্টাইল স্কিইং ও স্নোবোর্ডিং বিভাগের দায়িত্ব পরে। আন্তর্জাতিক প্রতিযোগিতার নিয়মনীতি সেটিংয়ের দায়িত্বও এর উপর বর্তায়। আন্তর্জাতিক স্কি ফেডারেশনের সদস্য সংখ্যা হল ১১৮। এর সদরদপ্তর সুইজারল্যান্ডের অবার্হফেন অ্যাম থানর্স অবস্থিত। এটি বিশ্ব স্কি চ্যাম্পিয়নশিপের ব্যানারে কয়েকটি বিশ্ব চ্যাম্পিয়নশিপের আযোজন করে। আন্তর্জাতিক স্কি ফেডারেশন নিন্মোক্ত ক্রীড়া বিভাগসমূহ সংগঠিত করে, বিশ্বকাপ প্রতিযোগিতা ও বিশ্ব চ্যাম্পিয়নশিপসমুহে এগুলো প্রতিদ্বন্দ্বিতা হয়। Note: The discipline of Biathlon, which combines cross-country skiing and rifle shooting, has its own organisation, the International Biathlon Union (IBU). "স্কি চ্যাম্পিয়ন"। www.prothom-alo.com। সংগ্রহের তারিখ ২০১৯-০২-২৭। [স্থায়ীভাবে অকার্যকর সংযোগ]
জন ফার্থ

জন ডিওয়েস এভলিন ফার্থ (ইংরেজি: John Firth; জন্ম: ২১ ফেব্রুয়ারি, ১৯০০ - মৃত্যু: ২১ সেপ্টেম্বর, ১৯৫৭) নটিংহামে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। নটিংহ্যামশায়ার ক্রিকেট ক্লাবের পক্ষে প্রথম-শ্রেণীর ইংরেজ কাউন্টি ক্রিকেটে অংশগ্রহণ করেছিলেন। দলে মূলতঃ লেগ ব্রেক ও গুগলি বোলিং করতেন ‘বাজ ফার্থ’ ডাকনামে পরিচিত জন ফার্থ। প্রথম বিশ্বযুদ্ধকালীন উইনচেস্টার কলেজে ক্রিকেটার হিসেবে আবির্ভূত হন। এরপর ইংল্যান্ড চার্চের যাজকের দায়িত্ব পালন করেছিলেন। লেগ ব্রেক ও গুগলি বোলার ছিলেন জন ফার্থ। ১৯১৭ সালে এটন কলেজের বিপক্ষে ৪১ রানের বিনিময়ে ১০ উইকেট লাভ করে সকলকে বিস্ময়াভিভূত করেন। ১৯১৭ সালে কোন প্রথম-শ্রেণীর ক্রিকেট খেলা অনুষ্ঠিত না হবার দরুণ পাঁচজন পাবলিক বিদ্যালয়ের বোলারকে উইজডেন বর্ষসেরা ক্রিকেটারের সম্মাননায় তাকেও রাখা হয়েছিল। সমগ্র খেলোয়াড়ী জীবনে তিনি মাত্র চারটি প্রথম-শ্রেণীর ক্রিকেটে অংশগ্রহণ করেছিলেন। দুইবার অক্সফোর্ড ও দুইবার নটিংহ্যামশায়ারের পক্ষে খেলেছিলেন জন ফার্থ। উইনচেস্টার কলেজের শিক্ষক ও যাজকের দায়িত্বে নিয়োজিত ছিলেন। বিদ্যালয়েকে ঘিরে বেশকিছু পুস্তক রচনা করে গেছেন তিনি। তখন তার ডাকনাম ছিল বাজ ফার্থ। এরপর তিনি টেম্পল মাস্টার হিসেবে মনোনীত হন। মৃত্যুকালীন উইনচেস্টার ক্যাথেড্রালে নৈতিক আদর্শরূপ এমেরিটাস ছিলেন। ২১ সেপ্টেম্বর, ১৯৫৭ তারিখে ৫৭ বছর বয়সে হ্যাম্পশায়ারের উইনচেস্টার কলেজে জন ফার্থের দেহাবসান ঘটে। "Wisden: Obituaries in 1957"। www.espncricinfo.com। সংগ্রহের তারিখ ৭ মার্চ ২০১৩।  "Player Profile: John Firth"। CricketArchive। সংগ্রহের তারিখ ৭ মার্চ ২০১৩।  গ্রিভিল স্টিভেন্স উইজডেন বর্ষসেরা ক্রিকেটার লিচেস্টারশায়ার কাউন্টি ক্রিকেট ক্লাব ইএসপিএনক্রিকইনফোতে জন ফার্থ (ইংরেজি) ক্রিকেটআর্কাইভে জন ফার্থ (সদস্যতা প্রয়োজনীয়) (ইংরেজি)
আব্জু

আব্জু হচ্ছে মেসোপটেমীয় ধর্মের আদিদেবতাদের একজন। মেসোপটেমীয় ধর্মের আদিদেবতারা হচ্ছেন আব্জু ও তিয়ামাত, লাহমু ও লাহামু, আনশার ও কিশার এবং মুম্মু। আব্জুকে আপ্সু, এনগুরও বলা হয়। আব অর্থ পানি এবং জু অর্থ গভীর। সুমেরীয় ও আক্কাডীয় কিংবদন্তি অনুসারে আব্জু হচ্ছে পাতাল থেকে উঠে আসা স্বাদুপানি যা আব্জুর কাছ থেকে আসে। তাদের মতে পৃথিবী (মা) এবং পাতাল (কুর) এর মাঝের ফাঁকা স্থানে একটি আদিম সাগর আছে। এরিদু শহরে এনকির মন্দি ই২-আব্জু (গভীর পানির গৃহ) নামে পরিচিত যা জলাভূমির পাশে অবস্থিত। কিছু ব্যবিলন এবং আশারীয় মন্দিরের সামনের উঠোনে অবস্থিত পবিত্র পানির পুকুরকে আব্জু (আপ্সু) বলা হতো। ধর্মীয় ধৌতকরণ হিসেবে এসব পুকুরের সংগে ইসলামী মসজিদের ওজুর জলাধার, ইহুদিদের মিকভত এবং খ্রিষ্টীয় গীর্জায় রক্ষিত বাপ্তিস্মাল ফন্টের মিল পাওয়া যায়। বিশ্বাস করা হতো সুমেরীয় দেবতা এনকি (আক্কাডীয় ভাষায় ইয়া) মানুষ তৈরির পূর্বে আব্জুতে বসবাস করতো। তার স্ত্রী দামগালনুনা, মা নাম্মু, উপদেষ্টা ইসিমুদসহ বিভিন্ন উপসেবক সৃষ্টি আব্জুতে বাস করতো। Eridu in Sumerian Literature, Margaret Whitney Green, pages 180-182, Ph.D. dissertation, University of Chicago, 1975. Black and Green 1992
বাংসামোরো

বাংসামোরো স্বশাসিত অঞ্চল (আরবি: منطقة بانجسامورو ذاتية الحكم Munṭiqah banjisāmūrū dhātiyyah al-ḥukm), দাপ্তরিকভাবে মুসলিম মিন্দানাওতে বাংসামোরো স্বশাসিত অঞ্চল (BARMM) এবং আরো সহজভাবে বাংসামোরো হিসেবে পরিচিত, দক্ষিণ ফিলিপাইনের মধ্যে একটি স্বশাসিত অঞ্চল। মুসলিম মিন্দানাওত স্বশাসিত অঞ্চল (ARMM) কে পরিবর্তন করে মুসলিম মিন্দানাওত বাংসামোরো স্বশাসিত অঞ্চলকে জানুয়ারি ২১, ২০১৯ ভোটের মাধ্যমে এ বাংসামোরো আইন পাস করে অনুমদিত করা হয়। যা ২৫ জানুয়ারি ২০১৯ ফিলিপাইন নির্বাচন কমিশন ঘোষণা করে। বাংসামোরোর এটা অর্জনের একমাত্র কারণ এ অঞ্চল পুরো ফিলিপাইনে মুসলিম সমৃদ্ধ অঞ্চল বাংসামোরো অন্ততপক্ষে ৩ টি "গঠনকারী অংশ" শহর, ১১৬ টি মহানগর এবং ২,৫৯০ বেরানগায় নিয়ে গঠিত হবে। Depasupil, William; TMT; Reyes, Dempsey (জানুয়ারি ২৩, ২০১৯)। "'Yes' vote prevails in 4 of 5 provinces"। The Manila Times। সংগ্রহের তারিখ জানুয়ারি ২৩, ২০১৯। [স্থায়ীভাবে অকার্যকর সংযোগ] Galvez, Daphne (জানুয়ারি ২২, ২০১৯)। "Zubiri: Overwhelming 'yes' vote for BOL shows Mindanao shedding its history of conflict"। Inquirer.net। সংগ্রহের তারিখ জানুয়ারি ২২, ২০১৯।  Esguerra, Christian V. (জানুয়ারি ২৫, ২০১৯)। "New era dawns for Bangsamoro as stronger autonomy law ratified"। ABS-CBN News। সংগ্রহের তারিখ জানুয়ারি ২৫, ২০১৮।  Kapahi, Anushka D.; Tañada, Gabrielle (২০১৮)। "The Bangsamoro Identity Struggle and the Bangsamoro Basic Law as the Path to Peace"। Counter Terrorist Trends and Analyses। 10 (7): 1–7। জেস্টোর 26458484।  জনসংখ্যার আদমশুমারি (২০১৫)। Highlights of the Philippine Population 2015 Census of Population। পিএসএ। সংগ্রহের তারিখ ২০ জুন ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bangsamoro Development Plan Integrative Report, Chapter 10" (পিডিএফ)। Bangsamoro Development Agency। ২০১৫। মার্চ ৪, ২০১৬ তারিখে মূল (PDF) থেকে আর্কাইভ করা। সংগ্রহের তারিখ মে ৩১, ২০১৬। talk page.
লিখনবিধি

লিখনবিধি (ইংরেজি: Orthography) ভাষাতত্ত্বের সেই বিধিব্যবস্থা যার সাহায্যে কোন একটি ভাষাকে কীভাবে একটি লিখন পদ্ধতির সাহায্যে, বানান ও যতিচিহ্নের সঠিক প্রয়োগের মাধ্যমে লিখিত রূপে প্রকাশ করা যায়। Cahill, Michael; Rice, Keren (২০১৪)। Developing Orthographies for Unwritten Languages। Dallas, Tx: SIL International। আইএসবিএন 978-1-55671-347-7। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Smalley, W.A. (ed.) 1964. Orthography studies: articles on new writing systems (United Bible Society, London). Venezky, Richard L.; Trabasso, Tom (২০০৫)। From orthography to pedagogy: essays in honor of Richard L. Venezky। Hillsdale, N.J: Lawrence Erlbaum। আইএসবিএন 0-8058-5089-9। ওসিএলসি 475457315। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Videos: The History and Impact of Writing in the West Omniglot – writing systems & languages of the world – a privately run orthography website Phonemic awareness page of the CTER wiki lonestar.texas.net/~jebbo/learn-as/ orthography of Old English
তিয়ামাত

তিয়ামাত হচ্ছে মেসোপটেমীয় ধর্মের আদিদেবতাদের একজন। মেসোপটেমীয় ধর্মের আদিদেবতারা হচ্ছেন আব্জু ও তিয়ামাত, লাহমু ও লাহামু, আনশার ও কিশার এবং মুম্মু। তিয়ামাত হচ্ছে নোনা সাগরের দেবী যিনি মিঠাপানির দেবতা আব্জুর সংগে মিলিত হয়ে তরুন দেবতার জন্ম দেন। তিনি আদি সৃষ্টির প্রতীক। তাকে স্ত্রীরূপে বর্ণনা করা হয়, এবং উল্লেখযোগ্য একজন হিসেবে বর্ণনা করা হয়েছে। তিয়ামত সম্পর্কে দুই ধরনের কিংবদন্তি প্রচলিত আছে। এর একটিতে তিয়ামাতকে সৃষ্টির দেবী বলা হয়েছে। নোনা ও মিষ্টি পানির পবিত্র বিবাহে এই মহাবিশ্বের সকল প্রাণীর সৃষ্টি হয়েছে। দ্বিতীয় মতে তিয়ামত ছিলো দানব দেহের এক আদি উপদ্রব। কিছু সূত্র তার সমুদ্র সর্প বা ড্রাগন সদৃশ ছবি শনাক্ত করেছে। ব্যবিলনীয় এপিক কবিতা এনুমা এলিশ অনুসারে তিনি প্রথম প্রজন্মের দেবতাদের জন্ম দিয়েছেন। তার স্বামী আপ্সুকে সিংহাসনচ্যুত করতে আপ্সুর বিরুদ্ধে যুদ্ধে আপ্সু নিহত হয়। তিয়ামাত বৃহৎ সাগর ড্রাগণের রূপ ধারণ করে স্বামীর খুনিদের বিরুদ্ধে যুদ্ধ শুরু করে। তিয়ামত এনকির পুত্র ঝড়দেবতা মারদুকের হাতে নিহত হন। তার খন্ডিত দেহ দিয়ে মারদুক স্বর্গ এবং নরক তৈরি করেন। Luzacs Semitic Text and Translation Series (পিডিএফ) (Vol XII সংস্করণ)। পৃষ্ঠা 150-line 122।  Luzacs Semitic Text and Translation Series (পিডিএফ) (Vol XII সংস্করণ)। পৃষ্ঠা 124-line 36।  Dalley, Stephanie (১৯৮৭)। Myths from Mesopotamia। Oxford University Press। পৃষ্ঠা 329।  Such as Jacobsen, Thorkild (১৯৬৮)। "The Battle between Marduk and Tiamat"। Journal of the American Oriental Society। 88 (1): 104–108। জেস্টোর 597902। ডিওআই:10.2307/597902।
অসেটীয় ভাষা

অসেটীয় ভাষা (ইংরেজি: Ossetic language) একটি পূর্ব ইরানীয় ভাষা।এটি অসেটিয়া অঞ্চলে বলা হয়, এ অঞ্চল ককেশীয় পর্বতমালার উত্তর ঢালে অবস্থিত। এই ভাষাটি সিদিয়, সারমাশিয়, এলানিয় ভাষা সমূহের সাথে সম্পর্কিত এবং সম্ভবত এই ভাষা সমূহের বংশধর।< অসেটীয় ভাষা অসেটীয় জনগোষ্ঠীর ভাষা। এই ভাষা রাশিয়ার উত্তর অসেটীয়া-এলানিয়া ও সীমান্তের দক্ষিণ অসেটীয়া অঞ্চলে প্রচলিত। অসেটীয় ভাষীর সংখ্যা প্রায় ৬১৪,৩৫০জন। ২০১০সালের এক হিসাবে এদের মাঝে প্রায় ৪৫১,০০০ রাশিয়াতে বসবাস করে।< । অসেটীয় ভাষা হচ্ছে অসেট লোকদের মাতৃভাষা ও সাহিত্যিক ভাষা।অসেট লোকেরা ককেশাস পর্বতমালার মধ্যাঞ্চলোো বসবাস করে। এটি উত্তর অসেটীয়া -- এলানিয়া (যা রাশিয়ার অংশ) এবং দক্ষিণ অসেটিয়া (যাকে স্বাধীন দেশ বলা হলেও আসলে জর্জিয়া নামক দেশের অংশ) অঞ্চলের প্রধান ভাষা। অসেটীয় ভাষা ইন্দোইউরোপীয় ভাষা পরিবারের ইরানীয় উপ শাখার অন্তর্গত। ইরানীয় অংশে আবার এর অবস্থান পূর্ব ইরানীয় ভাষাসমূহের উত্তর পূর্ব উপ শাখায়। কিম্তু এই েশ্রণী বিন্যাস যতটুকু না জেনেরিক তার চোয়ে অনেক বেশি ভৌগোলিক।পূর্ব ইরানীয় অন্যান্য ভাষাসমূহের মধ্যে উল্লেখযোগ্য হল পশতু ও ইয়াঘনাবি ভাষা। এই ভাষাগুলোর সাথে অসেটীয় ভাষার সম্পর্ক থাকলেও অনেক ব্যবধানও বিদ্যমান। প্রাচীন যুগ থেকেই আজকের ইরান, পূর্ব ইউরোপ ককেশাস পর্বতমালা ও মধ্য এশিয়ার বিস্তর্ণ তৃণভূমিতে ইরানীয় ভাষাসমূহ বিদ্যমান ছিল। অসেটীয় ভাষাকে বলা হয় এদের মধ্যো প্রচলিত সিদিয় ভাষাসমূহের সরাসরি একমাত্র বংশধর। সিদিয় জাতি গোষ্ঠী অনেক গুলো গোত্রে ভাগ ছিল যার মাঝে সারমাশিয়, শক, এলানিয় ইত্যাদি এবং আর পূর্বে খোয়ারেজমীয় এবং সোগদীয় রা, যারা ভাষা তাত্বিক দিক থেকে অনেক কাছাকাছিই ছিল। ককেশাস অন্চলে ইরানীয় ভাষা সমূহের মধ্যে উল্লেখযোগ্য হচ্চছে অসেটীয়, কুর্দি , টাটি ও তালিশি ভাষা। অসেটীয় হচ্ছে এলানীয় ভাষা থেকে উদ্ভূত ভাষা। এই ভাষার সাথে উত্তর পূর্বান্চলীয় ইরানীয় ভাষার একমাত্র টিকে যাওয়া সদস্য ইয়াঘনাবি ভাষার অনেক সম্পর্ক বিদ্যমান। অসেটীয় ভাষার তিনটি উপভাষা আছে। এর একটি হল দিগর যা উত্তর অসেটিয়া-এলানিয়া অঞ্চলে বলা হয়। আরেকটি উপভাষা ইরন দক্ষিণ অসেটিয়ায় চালু। ৩য় গুরুত্বপূর্ণ উপভাষা জ্যাসীয় হাঙ্গেরিতে চালু ছিল। অসেটিয় ভাষা সিরিলিয় লিপিতে লেখা হয়ে থাকে।এছাড়া জর্জিয় লিপিতেও লেখা হয়। আধুনিক ওসেটীয় সাহিত্যিক ভাষার জনক হচ্ছেন কস্টা খেতাগুরভ। < ১৮শ শতাব্দীতে একটি ইরন সাহিত্যিক ভাষা প্রতিষ্ঠা হয়। ১৭৯৮ সালে প্রথম সিরিলিয় লিপিতে লেখা অসেটীয় ভাষার বই ছাপানো হয়। ১৮৪৪ সালে আন্দ্রেস সজরগেন নামক একজন বিজ্ঞানি অসেটিয় ভাষার লিপি সংস্কার করেন।১৯৩৭ সালে পুনরায় সিরিলিয় লিপিটি সংস্কার করা হয় এবং এই লিপিটিই আজ অব্দি ব্যবহার হচ্ছে। অসেটিয় ভাষা উত্তর ও দক্ষিণ অসেটিয়ার দাপ্তরিক ভাষা। উচ্চ মাধ্যমিকে শিক্ষাদানে এই ভাষার প্রচলন রয়েছে। এই ভাষায় পত্রিকা প্রকাশিত হয়। ২০১০ সালে এই ভাষার প্রথম বাইবেল প্রকাশ হয়। এথ্‌নোলগে অসেটীয় (২২তম সংস্করণ, ২০১৯) Windfuhr 2013 Lubotsky, Alex ander (2010). 'Van Sanskriet tot Spijkerschrift Breinbrekers uit alle talen'. Amsterdam : Amsterdam University Press. p. 34 ISBN 9089641793. ossetic, Ethnologue,retrieved 2019-01-08 Abaev,V.I.A 'Grammatical Sketch of Ossetian' Translated by Stephen P. Hill and Edited By Herbert H. Paper(1964).1 Thordarson, Fridrik 1989.Ossetic. 'Compendium Linguarum Iranicum' ed. By Rudiger Schmitt 456-479. Weisbaden:Reichert.2 Abaev, V.I. """" A Grammatical Sketch of Ossetian Language. Translated by Stephan P. Hill And Edited by Herbert H Paper,19641
মায়োত ভাষা

মায়োত-এর স্থানীয় ভাষাগুলি হল: শিমাওরে ভাষা, যা কোমোরীয় ভাষা-র একটি উপভাষা এবং সোয়াহিলি ভাষা-র সাথে ঘনিষ্ঠ সম্পর্কযুক্ত কিবুশি ভাষা, মালাগাসি ভাষা-র একটি পশ্চিমী উপভাষা। ভাষাটিতে শিমাওরে ও আরবি ভাষার বড় প্রভাব আছে। কিয়ান্তালাওৎসি ভাষা, মালাগাসি ভাষার আরেকটি পশ্চিমী উপভাষা। এটিতেও শিমাওরে ও আরবি ভাষার প্রভাব পড়েছে। আরবি ভাষা, মূলত ইসলামী মাদ্রাসাগুলিতে শেখানো হয়। কিবুশি ভাষা মায়োতের দক্ষিণ ও উত্তর-পশ্চিমে প্রচলিত। বাকী অঞ্চলগুলিতে শিমাওরে প্রচলিত। মায়োত-এর অন্যান্য অভিবাসী ভাষার মধ্যে আছে: ফরাসি ভাষা; ফরাসি ঔপনিবেশিকদের মাধ্যমে আগত। কোমোরীয় ভাষার বিভিন্ন উপভাষা। ১৯৭৪ থেকে মায়োতে আগত অভিবাসীদের সাথে এই ভাষাগুলি এসেছে। এদের মধ্যে আছে শিন্দজোয়ানি ভাষা (আনজুয়ান ভাষার উপভাষা), শিংগাজিদজা ভাষা (গ্রঁদ কোমোর ভাষার উপভাষা), এবং শিমওয়ালি ভাষা (মোহেলি ভাষার উপভাষা)। শিঙ্গাজিদজা-শিমওয়ালি ভাষাগুলি এবং শিমাওরে ভাষার মধ্যে পারস্পরিক বোধগম্যতা নেই বললেই চলে। তবে শিন্দজোয়ানি ও শিমাওরে ভাষা পরস্পর বোধগম্য। ২০০৬ সালে মায়োতের প্রাথমিক স্কুলছাত্রদের উপর ফরাসি শিক্ষা মন্ত্রণালয়ের চালানো একটি জরিপের ফলাফল অনুসারে মায়োত-এর বিভিন্ন ভাষার মাতৃভাষীর শতকরা হার নিম্নরূপ: শিমাওরে: ৫৫.১% শিন্দজোয়ানি: ২২.৩% কিবুশি: ১৩.৬% শিংগাজিদজা: ৭.৯% ফরাসি: ১.৪% শিমওয়ালি: ০.৮% আরবি: ০.৪% কিয়ান্তালাওৎসি: ০.২% অন্যান্য: ০.৪% (ফরাসি) Daniel Barreteau। "Premiers résultats d'une enquête sociolinguistique auprès des élèves de CM2 de Mayotte" (পিডিএফ)। ২০০৭-০৬-১৪ তারিখে মূল (PDF) থেকে আর্কাইভ করা। সংগ্রহের তারিখ ২০০৭-০৫-১৭।  মায়োতের ভাষার উপর এথনোলগ-এর রিপোর্ট